Saksamaa oli tunnustanud Balti hertsogiriigi sõltumatust. Uues riigis rahu, seaduslikkuse ja korra tagamiseks loodi maakaitse (Landeswehr). Hertsogiriigi päevad said varsti ümber;  selle ametlik armee, baltisakslastest, Saksa vabatahtlikest ja lätlastest koosnev Landeswehr aga jäi kauemaks püsima. 5. juunist 3. juulini 1919 toimunud Landeswehri sõjas purustas  Eesti rahvavägi selle meie omariiklust tõsiselt ohustanud sõjalise jõu. Saavutatud võit võimaldas ka poliitiliselt ja sõjaliselt nõrgal Läti rahvusriigil kindlustuda.